Cēsu novada pašvaldība
(reģ. 90000031048)
Publisko iepirkumu likuma 9. panta iepirkums  
“Mājokļa vides pieejamības nodrošināšana”,
iepirkuma identifikācijas Nr. CNP/2024/62/AF
ZIŅOJUMS

Cēsīs, Cēsu novadā                                                                                           2024. gada 2. oktobrī
	Pasūtītāja nosaukums un adrese:
	Cēsu novada pašvaldība, reģ.Nr.90000031048, Raunas ielā 4, Cēsīs, Cēsu novads, LV-4101.

	Iepirkuma veids, iepirkuma līguma priekšmets, iepirkuma identifikācijas numurs:
	Publisko iepirkumu likuma 9. panta iepirkums  “Mājokļa vides pieejamības nodrošināšana”, iepirkuma identifikācijas Nr. CNP/2024/62/AF.

	Datums, kad publicēts paziņojums par plānoto līgumu Iepirkumu uzraudzības biroja tīmekļvietnē:
	2024. gada 11. septembrī.

	Iepirkuma komisijas sastāvs un tās izveidošanas pamatojums, iepirkuma dokumentu sagatavotāji, iepirkuma komisijas sekretārs un pieaicinātie eksperti: 

	Iepirkuma komisija izveidota ar Cēsu novada pašvaldības izpilddirektores p.i. S. Zvirbules 2024. gada 12. jūnija rīkojumu Nr. 4-15/2024/491 “Par iepirkuma komisijas izveidi iepirkuma procedūrai “Mājokļa vides pieejamības nodrošināšana”” (grozījumi rīkojumā veikti ar izpilddirektores L. Bukovskas 2024. gada 12. augusta rīkojumu Nr. 4-15/2024/710, izpilddirektora p.i. B. Eglītes 2024. gada 10. septembra rīkojumu Nr. 4-15/2024/805) .

	Komisijas sastāvs:
Komisijas priekšsēdētāja:
Inga Kārkliņa, Cēsu novada Sociālais dienests Pilngadīgo personu atbalsta nodaļas vadītāja,  komisijā atbild par komisijas darba vadību, organizāciju un darbības nepārtrauktības nodrošināšanu;
Komisijas priekšsēdētājas vietnieks:  
Ivars Baltrums, Centrālās administrācijas Īpašumu apsaimniekošanas pārvaldes Cēsu novada infrastruktūras pārvaldības nodaļas vadītājs,  komisijā atbild par komisijas darba vadību, organizāciju un darbības nepārtrauktības nodrošināšanu komisijas priekšsēdētājas prombūtnes laikā un par tehniskās specifikācijas jautājumiem;
Komisijas locekļi:
Vladimirs Kalandārovs, Centrālās administrācijas Īpašumu apsaimniekošanas pārvaldes Cēsu novada infrastruktūras pārvaldības nodaļas vadītājs, komisijā atbild par tehniskās specifikācijas jautājumiem;
Maija Klimoviča, Centrālās administrācijas Juridiskās pārvaldes Iepirkumu nodaļas vadītāja, komisijā atbild par nolikumu un publiskā iepirkuma juridiskajiem jautājumiem;
Komisijas sekretāre: Iveta Beķere, Centrālās administrācijas Juridiskās pārvaldes Iepirkumu nodaļas iepirkumu sekretāre. 

	Iepirkuma līguma sagatavotāja: Iveta Saulīte, Centrālās administrācijas Juridiskās pārvaldes juriste.

	Konsultante finanšu jautājumos: Aija Riekstiņa, Centrālās administrācijas Finanšu pārvaldes vecākā ekonomiste.

	Atbildīgā persona par projekta nosacījumu ievērošanu: Vita Pleševnika, Cēsu novada Sociālais dienests Administrācijas nodaļas Projektu vadītāja un sabiedrisko attiecību speciāliste.

	Pieaicinātie eksperti: nav attiecināms.

	Piedāvājumu iesniegšanas un atvēršanas termiņš:
	2024. gada 26. septembrī plkst. 14.00. 

	Piegādātāju nosaukumi, kuri ir iesnieguši piedāvājumus, piedāvātās cenas, iegūtie punkti saimnieciski izdevīgākā piedāvājuma vērtējumā:

	Pretendents
	Iesniegšanas datums un laiks
	Cena bez PVN

	“AB VIDZEMES NAMI”SIA 
	25.09.2024 plkst. 22:37
	EUR 132 866.80

	Sabiedrība ar ierobežotu atbildību “Eltex” 
	26.09.2024 plkst. 09:42
	EUR 137 416.00

	Piedāvājumu atvēršanas vieta:
	Piedāvājumu saņemšanai un atvēršanai tika izmantota Elektronisko iepirkumu sistēmas www.eis.gov.lv e-konkursu apakšsistēma. 

	Lēmuma pieņemšanas datums:
	2024. gada 2. oktobrī.

	Pretendenta nosaukums, kuram piešķirtas iepirkuma līguma slēgšanas tiesības, piedāvātā līgumcena, kā arī piedāvājumu izvērtēšanas kopsavilkums un piedāvājuma izvēles pamatojums:
	Nav attiecināms, iepirkuma komisija pieņēmusi lēmumu pārtraukt iepirkumu.

	Informācija (ja tā ir zināma) par to iepirkuma līguma daļu, kuru izraudzītais pretendents plānojis nodot apakšuzņēmējiem, kā arī apakšuzņēmēju nosaukumi:
	Nav attiecināms, iepirkuma komisija pieņēmusi lēmumu pārtraukt iepirkumu.

	Pamatojums lēmumam par katru noraidīto pretendentu, kā arī par katru iepirkuma procedūras dokumentiem neatbilstošu piedāvājumu:
	Nav attiecināms, iepirkuma komisija pieņēmusi lēmumu pārtraukt iepirkumu.

	Lēmuma pamatojums, ja iepirkuma komisija pieņēmusi lēmumu pārtraukt vai izbeigt iepirkumu:

	Komisija secinājusi, ka pašvaldības budžetā nav plānoti tik daudz līdzekļi, lai varētu slēgt iepirkuma līgumu par pretendentu “AB VIDZEMES NAMI” SIA un Sabiedrības ar ierobežotu atbildību “Eltex” piedāvātājām cenām. Abu pretendentu piedāvātās cenas pārsniedz Pasūtītāja budžetā plānoto cenu, t.i., Nolikuma 1.16. punkts noteic, ka iepirkuma paredzamā līgumcena ir 109 526,45 EUR bez PVN, līdz ar ko iesniegtie piedāvājumi nenodrošina Pasūtītājam saimnieciski un ekonomiski visizdevīgāko risinājumu līguma izpildei, tādējādi Pasūtītājs, slēdzot līgumu, nerīkotos kā krietns un rūpīgs saimnieks, un attiecīgi ir objektīvs pamats iepirkuma pārtraukšanai.
Publisko iepirkumu likuma 9. panta trīspadsmitās prim daļas otrais teikums ļauj Pasūtītājam pārtraukt iepirkumu jebkurā iepirkuma norises brīdī, ja tam ir objektīvs pamatojums. No minētās tiesību normas izriet, ka, pastāvot objektīvam pamatojumam, iepirkumu pasūtītājs var pārtraukt jebkurā brīdī (neatkarīgi no tā, vai ir iesniegti piedāvājumi vai arī ir bijis lēmums par līguma slēgšanas tiesību piešķiršanu). Kā izriet no Iepirkuma uzraudzības biroja 06.07.2020. lēmumā Nr. 4-1.2/20-116 norādītā, tad tiesību normā noteiktais objektīvais pamatojums ir vērtējams nevis attiecībā pret pretendentiem, bet gan attiecībā pret pasūtītāju, tas ir, vai tieši pasūtītājam ir šāds pamatojums vai konkrēti apstākļi, kurus pasūtītājs norāda kā pamatojumu iepirkuma procedūras pārtraukšanai. Vienlaikus norādāms, ka pasūtītājs izvērtējot iemeslu pamatotību, lēmumu par iepirkuma procedūras pārtraukšanu varētu pieņemt, piemēram, šādos gadījumos: 
1) pasūtītājam ir zudusi vajadzība pēc šāda iepirkuma;
2) nepieciešamas izmaiņas iepirkuma procedūras dokumentos;
3) iesniegtie piedāvājumi pārsniedz pasūtītāja budžeta iespējas;
4) nav izvēlēta atbilstoša iepirkuma procedūra saskaņā ar likumu un citos gadījumos.
Vienlaikus arī Nolikuma 7.1.7.apakšpunkts noteic, ka Komisijai ir tiesības jebkurā brīdī pārtraukt iepirkumu, ja tam ir objektīvs pamatojums. 
Ņemot vērā to, ka “AB VIDZEMES NAMI” SIA un Sabiedrības ar ierobežotu atbildību “Eltex” piedāvātās līgumcenas pārsniedz Pasūtītāja budžeta iespējas, no iepriekš minētā ir secināms, ka konkrētie faktiskie apstākļi atbilst iepirkuma pārtraukšanas objektīvajam pamatojumam un iepirkuma turpināšana nav lietderīga, attiecīgi – iepirkums ir pārtraucams

	Iemesli, kuru dēļ netiek paredzēta elektroniska piedāvājumu iesniegšana, ja pasūtītājam ir pienākums izmantot piedāvājumu saņemšanai elektroniskās informācijas sistēmas:
	Nav attiecināms, Pasūtītājs piedāvājumu saņemšanai izmantojis elektroniskās informācijas sistēmas.

	Konstatētie interešu konflikti un pasākumi, kas veikti to novēršanai:
	Interešu konflikti netika konstatēti.

	Lēmuma pārsūdzēšanas kārtība:

	Saskaņā ar Publisko iepirkumu likuma 9.panta divdesmit trešo daļu, pretendents, kurš iesniedzis piedāvājumu iepirkumā, ir tiesīgs pārsūdzēt komisijas pieņemto lēmumu Administratīvajā rajona tiesā Administratīvā procesa likumā noteiktajā kārtībā mēneša laikā no lēmuma saņemšanas dienas. Lēmuma pārsūdzēšana neaptur tā darbību.



Iepirkuma komisijas sekretāre                                                                      I. Beķere

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

